****

[www.egmontbulgaria.com/theickabogstory](http://www.egmontbulgaria.com/theickabogstory)

**ПРИКАЗКАТА ЗА ДЕЦА „ИКАБОГ“ НА ПИСАТЕЛКАТА ДЖ. К. РОУЛИНГ**

**ЩЕ БЪДЕ ПУБЛИКУВАНА БЕЗПЛАТНО И НА БЪЛГАРСКИ ЕЗИК**

**На 18 август (вторник)** българската версия на авторската приказка „Икабог“ от световноизвестната писателка Дж. К. Роулинг ще се появи на уебсайта на издателство „Егмонт“, което издава книгите ѝ за деца у нас ([www.egmontbulgaria.com/theickabogstory](http://www.egmontbulgaria.com/theickabogstory)).

Дж. К. Роулинг написва „Икабог“ преди повече от десет години като приказка, която чете преди сън на собствените си деца. В актуалните условия на ограничени възможности за придвижване и забавление *поради разпространението на вируса Ковид-19* писателката решава да сподели тази семейна ценност, с което да подпомогне както децата по света, родителите и възпитателите им, така и борбата с пандемията.

Публикуването на цялата история ще се случи поетапно, като първите две глави от „Икабог“*, в превод на Красимира Абаджиева,* ще се появят на сайта във вторник, 18 август, а **всеки делничен ден до 2 октомври** историята ще продължава с публикуване на нови части.

Написана с идеята да се чете на глас, приказката „Икабог“ представлява напълно самостоятелна история, необвързана с други творби на английската писателка. Действието се развива във въображаем свят, като Дж. К. Роулинг се обръща към темите, които я вълнуват в творчеството ѝ – история за храбростта, приятелството, истината, загубите и изпитанията, през които преминаваме. Текстът е особено подходящ *за ранно детско четене и млади читатели на възраст между 7 и 11 години*, но ще донесе удоволствие от споделените време и история на цялото семейство.

След като историята бъде публикувана онлайн на части, „Икабог“ ще се появи като книжно издание (печатно и електронно), което **премиерно** **ще излезе** **през ноември 2020 г.** в няколко държави, сред които се нарежда и България. Писателката Дж. К. Роулинг ще дари всички приходи от авторските си права на проекти, подпомагащи засегнатите от Ковид-пандемията във Великобритания и по света.

Най-вълнуващата част и от българското преживяване „Икабог“ е, че *българските деца също са поканени да нарисуват сцени от приказката на Дж. К. Роулинг*, като *илюстрациите им ще бъдат включени в българското издание на новата ѝ книга*. Организатор на **българския конкурс за илюстрация „Икабог“** е издателство „Егмонт“, като ще бъдат избрани **34 детски рисунки** - българската селекция към творбите на деца по света, илюстрирали националните издания на „Икабог“.

В България родителите и настойниците на деца **на възраст от 7 до 13 г.**, които желаят рисунката на детето им да се превърне в част от новата книга на Дж. К. Роулинг, могат да прочетат [*условията на конкурса*](https://egmontbulgaria.com/konkurs-za-iljustratsija-293/) и подадат *заявка за участие на българската уебстраница* *на „Икабог“*, също **от вторник, 18 август**, когато формулярът ще бъде активиран (след 12,00 ч.). Конкурсът за илюстрация ще продължи **до 9 октомври**, като за участие е необходимо да се запознаете с правилата и механизма му на сайта на организатора.

**Българската страница на „Икабог“:** [www.egmontbulgaria.com/theickabogstory](http://www.egmontbulgaria.com/theickabogstory)

**Пресинформация** можете да изтеглите тук:

[линк](https://egmontbulgaria.com/presinformatsija-220/)

**Официална страница на „Икабог“:**

<https://www.theickabog.com/>

„Икабог“ ще бъде публикуван на отделни части на български език **всеки делничен ден от 18 август до 2 октомври.**

Историята ще бъде достъпна за четене, както можете да участвате в провеждащия се конкурс за илюстрация към „Икабог“ **до 9 октомври** на уебсайта [www.egmontbulgaria.com/theickabogstory](http://www.egmontbulgaria.com/theickabogstory).

Приказката „Икабог“ не е свързана с книгите за Хари Потър или света му. „Икабог“ представлява напълно самостоятелна история, необвързана с други творби на Дж. К. Роулинг, макар да засяга теми, които често писателката разглежда в произведенията си.

Печатното издание на книгата „Икабог“ с авторски български илюстрации ще излезе **през ноември 2020 г.** с логото на издателство „Егмонт“.

\*\*\*

**Ще се радваме да Ви предоставим допълнителна информация или визуални материали:**

Валентина Божичкова, издателство ЕГМОНТ

Tel +359 2 988 01 20 | М +359 885 924 134

pr@egmontbulgaria.com

vb@ebu.egmont.com | [www.egmontbulgaria.com](http://www.egmontbulgaria.com/)

„Егмонт“ е водещо издателство за книги и периодика в България. Мисията на компанията е да създава качествено и иновативно съдържание, което вдъхновява, образова и забавлява. В портфолиото на издателството влизат утвърдени автори като Елиф Шафак, Дж. К. Роулинг, Рик Риърдън, Сара Дж. Маас, Джон Грийн, Лий Бардуго, както едни от най-популярните и обичани български влогъри. Сред основните му партньори са световни гиганти като Disney, Mattel, National Geographic, Hasbro.

Издателството е част от водещата скандинавска медийна група Egmont с активности в 30 държави и над 6200 служители. Създадената през 1878 г. компания се развива в сфери като кино, телевизия, книги, списания, електронни игри, електронна търговия, образователни платформи и дигитални услуги. Egmont е фондация, която дарява над 13 милиона евро годишно за осигуряване на по-добър живот на деца и младежи.

Повече за „Егмонт” в България: [www.egmontbulgaria.com](http://www.egmontbulgaria.com/)

Официална страница на Egmont: [www.egmont.com](http://www.egmont.com/)

„ЕГМОНТ“ В СОЦИАЛНИТЕ МРЕЖИ

<https://www.facebook.com/egmont.bg/>

<https://www.instagram.com/egmontbulgaria/>